Anna Plichta

Anna Plichta (s. 10. helmikuuta 1992 Wadowice) on puolalainen maantiepyöräilijä. Hän edustaa vuodesta 2021 alkaen Lotto Soudal -tallia. Hän sijoittui 27:nneksi Tokion olympialaisten maantieajossa 2021 oltuaan pitkään parhaimmillaan yli kymmenen minuutin irtiotossa kilpailun lopulta voittaneen itävaltalaisen Anna Kiesenhoferin ja israelilaisen Omer Shapiran kanssa. Samojen kisojen maantieaika-ajossa Plichta sijoittui 24:nneksi. Hän on edustanut Puolaa myös MM-kilpailuissa. Hän on voittanut Puolan-mestaruuden maantieaika-ajossa vuosina 2019 ja 2020.

Lähteet 

Puolalaiset maantiepyöräilijät
Vuonna 1992 syntyneet
Elävät henkilöt